Politiet betegner episoden som gaderøveri og skete, da den 17-årige mand søndag havde været i fitnesscentret i Metropol i Hjørring, da han sammen med en kammerat kom ud foran indkøbscentret ved gågaden. Der står to andre unge mænd, og den ene virker ifølge politiets oplysninger aggressiv overfor den 17-årige. Manden kommer helt tæt på den 17-årige med knyttede næver og siger, at han skal give ham sine AirPods samt etuiet der til. Den 17-årige tør ikke andet og giver den anden unge mand de trådløse hovedtelefoner. De to mænd, som beskrives som danske og mellem 18 og 20 år, forsvinder fra området foran Metropol på cykel. Den 17-årige kontakter politiet, som nu meget gerne vil i kontakt med vidner eller folk, der måtte have kendskab til de to mænd, der røvede hovedtelefonerne. Den ene af de to havde en markant tatovering på højre hånd i form af en krone. Politiet kan kontaktes på telefon 114, hvis man har oplysninger i røverisagen.
En 17-årig mand følte sig truet af to andre mænd til at give dem sine trådløse hovedtelefoner af mærket AirPods foran Metropol indkøbscenter i Hjørring.